**Lielvārdes Violetais koris** ir TV3 šova "Koru Kari" 1. sezonas dalībnieks, kas tika izveidots 2008. gada augustā. Pirmajam mēģinājumam tā dalībnieki sanāca 2008. gada 5. septembrī. Šova noslēgumā paliekot 2. vietā, Lielvārdes Violetais koris sāka koncerttūri pa Latvijas kultūras namiem un estrādēm, ko noslēdz 2009. gada 25. augustā, Lielvārdē.

Kora izveide
------------

Pirmā informācija, ka TV3 rīkotajā šovā "Koru Kari" piedalīsies Lielvārdes koris, un tā atlases datums un laiks, parādījās avīzes "Lielvārdes Ziņas" Jūlija 2. numurā. Uz šo atlasi ieradās ~40 dziedātgribētāju. Atlases gaitā tika noteikti 16 jaunā kora dalībnieki. Par kora māksliniecisko vadītāju tika pieaicināts vokālais pedagogs Artūrs Mangulis, taču par horeogrāfi - Linda Mangule. Kora vadītāja - Olga Rajecka, kura dzimusi un daļu no mūža dzīvojusi Lielvārdē. Kora pirmais mēģinājums notika 2008.g. 5. septembrī. Turpmākie mēģinājumi līdz šova beigām notika 3 reizes nedēļā,katrs vidēji ilgstot 7 stundas.

Dalība šovā
-----------

Pirmās šova nedēļas tēma bija kora vadītāja dziedāta dziesma. Ņemot vērā, ka pirmais šova raidījums sakrita ar TV3 sezonas atklāšanu, Lielvārdes Violetais koris izpildīja dziesmu "Ziemeļvējā". Parādot diezgan apšaubāmu sniegumu, uz ko norādīja žūrijas balsojums, koris 2. nedēļas dziesmai izvēlējās A. Banderasa izpildīto dziesmu "Cancion del Mariachi", kuras solists bija Raimonds Graudiņš. Koris saņēma 2. zemāko žūrijas vērtējumu. 
  
3. nedēļas tēmas, Rokenrols, Blūzs, kantri, ietvaros Lielvārdes koris izpildīja Kristīnas Agileras dziesmu "Candyman" (solistes Sintija Ģēģere, Zane Briška, Antra Stafecka), par kuru saņēma 2. zemāko vērtējumu. 
  
Nākamajā, 4. nedēļā ar "Čikāgas Piecīšu" dziesmu "Bitītes" (solists Jānis Peisenieks) Lielvārdes koris izpelnijās žūrijas atzinību, iegūstot 1. vietu žūrijas vērtējumā. 
  
5. nedēļā, disko tēmā izpildītā Pippo Franco dziesma "Chi Chi Chi Cho Cho Cho" (solisti Ainars Bumbieris, Atis Čamanis, Rinalds Birkenfelds, Nikolajs Puzikovs) izpelnijās žūrijas ievērību, kas ierindoja Lielvārdes Violeto kori žūrijas balsojuma 1. vietā, no kuras tas nešķīrās līdz pat finālam.  
 
Nākamajā nedēļā, roka tēmā, Lielvārdes Violetais koris izpildīja grupas "Menuets" dziesmu "Raganas dziesmiņa pirms sprieduma pasludināšanas" (solistes Diāna Grīnberga, Sintija Ģēģere, Katrīna Anna Vīgante). Izpildot šo dziesmu Lielvārdes Violetais koris pārsteidza gan žūriju, gan skatītājus ar kvalitatīvo un aizkustinošo dziedājumu, kā arī šova elementiem. 
  
Par godu Latvijas Neatkarības pasludināšanas gadadienai 18. novembrī, nākamajā nedēļā Lielvārdes Violetais koris izpildīja grupas "Opus Pro" dziesmu "Svētuguns" (solisti Reinis Petrovičs,Zane Briška). 
  
Klasiskās mūzikas nedēļa, Lielvārdes Violetais koris dziedāja Džoša Grobana dziesmu "Gira con me questa notte" (solo Oskars Zaļkalniņš, Ainars Bumbieris, Artūrs Mangulis), kur tika pieaicināti viesmākslinieki Oskars Zaļkalniņš (baritons) un Ieva Romanosa (čells). Koris pārsteidza ar šovu, dziesmas beigās palaižot gaisā baltus baložus. 
  
Nākamās nedēļas tēmai (dziesmas no filmām vai mūzikliem) atbilstošu dziesmu no m/f "Džungļu Grāmata", proti "I Wan'na Be Like You" dziedāja Nikolajs Puzikovs un Artūrs Mangulis. 
Šajā dziesmā tika izmantots mazpazīstams mūzikas instruments - Litrofons. Šajā raidījuma visiem trim palikušajiem koriem tika uzdots sagatavot latviešu tautasdziesmu "Rikšiem bērīt es palaidu" savā apdarē. Lielvārdes Violetā kora aranžējumu ļoti iespaidoja tās dalībnieks Atis Čamanis, kura idejas par bītboksu un dziesāšanu apgriezti žūrija atzina par ļoti veiksmīgām.   
Fināla raidījumā Lielvārdes Violetais koris izvēlējās Zigfrīda Muktupāvela izpildīto dziesmu "Kamēr svecītes deg" (solisti Artūrs Mangulis,Linda Mangule,Līga Zaļkalniņa) no operas "Meža Gūlbji". Šī dziesma tika izvēlēta, jo tā Lielvārdes korim simbolizēja piemiņu par labi pavadītu laiku šova laikā.

Šova izpildītās dziesmas
------------------------

| Dziesma | Autors | Solists(i) | Oriģinālizpildītājs |
| --- | --- | --- | --- |
| Mūzikas aut. | Teksta aut. |
| Ziemeļvējā | Raimonds Macats | Jānis Baltauss | Atis Čamanis,Olga Rajecka | Olga Rajecka |
| Canion del Mariachi | Cesar Rosas | Raimonds Graudiņš,Olga Rajecka | Los Lobos |
| Candyman | Kristīna Agilera,Linda Perry | Sintija Ģēģere,Zane Briška,Antra Stafecka | Kristīna Agilera |
| Bitītes | Alberts Legzdiņš | Jānis Peisenieks,Olga Rajecka | Čikāgas Piecīši |
| Chi Chi Chi Cho Cho Cho | Pippo Franco | Ainars Bumbieris,Atis Čamanis,Rinalds Birkenfelds,Nikolajs Puzikovs | Pipoo Franco |
| Raganas Dziesmiņa pirms sprieduma pasludināšanas | Imants Kalniņš | Māris Čaklais | Diāna Grīnberga,Sintija Ģēģere,Katrīna Anna Vīgante,Olga Rajecka | Menuets |
| Svētuguns | Guntis Vecgailis | Reinis Petrovičs,Zane Briška | Opus Pro |
| Gira con me questa notte | Lucio Quarantotto | David Foster and Walter Afanasieff | Oskars Zaļkalniņš,Ainars Bumbieris,Artūrs Mangulis | Džošs Grobans |
| I Wan'na be Like You | Robert and Richard Sherman | Nikolajs Puzikovs,Artūrs Mangulis | Louis Prima |
| Rikšiem bērīt es palaidu | Artūrs Mangulis (aranžija) | Latviešu tautasdziesma | Atis Čamanis,Zane Briška,Olga Rajecka | Lielvārdes Violetais koris |
| Kamēr svecītes deg | Raimonds Pauls | Māra Zālīte | Artūrs Mangulis,Olga Rajecka,Linda Mangule,Līga Zaļkalniņa | Zigfrīds Muktupāvels |

Informācija par šova gaitu
--------------------------

### Vērtējumi

| Nedēļa | Datums | Dziesma | Žūrijas vērtējums | Skatītāju balsojums |
| --- | --- | --- | --- | --- |
| 1 | 2 | 3 | Kopā |
| 1. | 05.10.2008. | Ziemeļvējā | - | - | - | - | - |
| 2. | 12.10.2008. | Cancion del Mariachi | 10 | 8 | 8 | 26 | - |
| 3. | 19.10.2008. | Candyman | 8 | 9 | 8 | 25 | 1093 |
| 4. | 26.10.2008. | Bitītes | 9 | 9 | 9 | 27 | 2089 |
| 5. | 02.11.2008. | Chi Chi Chi Cho Cho Cho | 9 | 10 | 10 | 29 | 4035 |
| Ziemeļvējā | 9 | 10 | 10 | 29 |
| 6. | 09.11.2008. | Raganas dziesmiņa pirms sprieduma pasludināšanas | 10 | 10 | 10 | 30 | 5480 |
| Candyman | 9 | 10 | 10 | 29 |
| 7. | 16.11.2008. | Svētuguns | - | - | - | - | - |
| 8. | 23.11.2008. | Gira con me questa notte | 10 | 10 | 10 | 30 | 5209 |
| Bitītes | 10 | 10 | 10 | 30 |
| 9. | 30.11.2008. | I Wan'na Be Like You | 9 | 9 | 10 | 28 | 10 324 |
| Raganas dziesmiņa pirms sprieduma pasludināšanas | 10 | 10 | 10 | 30 |
| Rikšiem bērīti es palaidu | 10 | 10 | 10 | 30 |
| 10. | 07.12.2008. | Chi Chi Chi Cho Cho Cho | 10 | 10 | 10 | 30 | 21 464 |
| Rikšiem bērīt es palaidu | 10 | 10 | 10 | 30 |
| Kamēr svecītes deg | 10 | 10 | 10 | 30 |

### Žūrija

| Nedēļa | Žūrijas locekļi |
| --- | --- |
| 2. | Uldis Marhilēvičs, Aina Birziņa, Ints Teterovskis |
| 3. | Jānis Zirnis, Liene Šomase, Ints Teterovskis |
| 4. | Igo, Ilze Jaunalksne, Ints Teterovskis |
| 5. | Ints Teterovskis, Normunds Rutulis, Elita Veidemane |
| 6. | Ints Teterovskis, Baiba Sipeniece-Gavare, Uldis Marhilevičs |
| 7. | *Nav žūrijas vērtējuma* |
| 8. | Kaspars Anterss, Inese Zagorska, Ints Teterovskis |
| 9. | Ilze Jaunalksne, Ivars Cinkuss, Baiba Sipeniece-Gavare |
| 10. | Sergejs Jēgers, Valters Krauze, Kārlis Anitens |

Diskogrāfija
------------

* 1. Olga un Lielvārdes Violetais korisIzdots 2009. gada 15. aprīlī**1. *Olga un Lielvārdes Violetais koris***  
Izdots 2009. gada 15. aprīlī

Koncertturneja
--------------

Pēc TV3 šova "Koru Kari" noslēguma, Lielvārdes Violetais koris sāka aktīvu koncertturneju pa Latvijas kultūras namiem un estrādēm. To sāka ar diviem koncertiem Lielvārdē 2008.g. 26. decembrī, un noslēdza 2009.g. 26. augusta. Tūres laikā koris piedalījās arī "Imantdienās". Turnejas laikā Lielvārdes koris sniedza 94 koncertus, kurus kopumā apmeklēja ~28 tūkstoši skatītāju.

Dalībnieki
----------

**Olga Rajecka** - Kora vadītāja. Pabeigusi Kaibalas pamatskolu un Kultūras Koledžu. Dziedājusi tādās pazīstamās grupās kā Eolika, Bāze 7 un Turaidas roze. Lielu iespaidu uz Olgas muzikālo gaumi atstājis Imants Kalniņš un Līvi.
  
**Aija Zitāne** - dzimusi 1989. gada 8. decembrī. Pabeigusi E.Kauliņa Lielvārdes vidusskolu, šobrīd mācās Latvijas Kultūras koledžā. Dzied grupā "Mik 8". Kopā ar Lielvārdes Mūzikas skolas kori "Lielvārde" ieguvusi 1. vietu Pasaules Koru konkursā.
  
**Līga Zaļkalniņa** - dzimusi 1992. gada 3. jūnijā. Pabeigusi E. Kauliņa Lielvārdes vidusskolu. Dzied grupā "Mik 8".
  
**Katrīna Anna Vīgante** - dzimusi 1991. gada 24. maijā. Pabeigusi Kaibalas pamatskolu, šobrīd mācās Jāzepa Mediņa mūzikas vidusskolā. Dzied grupā "Mik 8". Kopā ar Lielvārdes Mūzikas skolas kori "Lielvārde" ieguvusi 1. vietu Pasaules Koru konkursā.
  
**Dace Jansone**
  
**Diāna Grīnberga** - dzimusi 1986. gada 18. jūlijā.Pabeigusi E.Kauliņa Lielvārdes vidusskolu, šobrīd mācās Latvijas Sporta pedagoģijas akadēmijā. Strādā par sporta skolotāju.
  
**Zane Briška** - dzimusi 1991. gada 18. janvārī. Mācās Ogres 1. vidusskolā. Pabeigusi Ogres mūzikas skolu. Darbojas Artūra Manguļa vokālajā studijā. Dziedot meiteņu trio "Candygirls" ieguvusi pirmo vietu mūziķu konkursā "Gaujas atbalsis". Iesildījusi 2007. gada "Dziesma manai paaudzei" vasaras tūri.
  
**Antra Stafecka** - dzimusi 1991. gada 4. jūnijā. Mācījusies Ogres 1. vidusskolā, pašlaik mācās Ogres Profesionālajā vidusskolā. Uzzsākusi solokarjeru ar skatuves vārdu "Džūda".
  
Sintija Ģēģere
  
**Jānis Peisenieks** - dzimis 1991. gada 4. februārī. Mācījies E. Kauliņa Lielvārdes vidusskolā. Mācās Āgenskalna Valsts ģimnāzijā. Pabeidzis Lielvārdes Mūzikas skolu. Dziedājis zēnu korī "Sidrabiņš". Pašlaik dzied koros "Mūžīgais strauts" un "Rīgas Jaunais vīru koris".
  
Kristaps Paegle
  
**Atis Čamanis** - dzimis 1990. gada 21. augustā. Pabeidzis E. Kauliņa Lielvārdes vidusskolu, mācās LU Pedagoģijas fakultātē. Grupas "Royal Holidays" izveidotājs, solists un pianists. Sarakstījis divas humoristiska rakstura grāmātas - "Blondā Grāmata" un "Idiota Rokasgrāmata". Dzejnieka pseidonīms - "Jānis Raimis".
  
**Reinis Petrovičs** - dzimis 1992. gada 11. janvārī. Pabeidzis Ķeguma Komercnovirziena vidusskolu. Mācījies Bolderājas mūzikas skolā. Mācās E. Dārziņa mūzikas vidusskolas Basģitāras spēles klasē. Basģitārists grupā Animal Stampede.
  
Rinalds Birkenfelds
  
Raimonds Graudiņš
  
Nikolajs Puzikovs
  
**Ainars Bumbieris** - dzimis 1988. gada 29. jūlijā. Beidzis Skrundas 1. vidusskolu. Skrundas mūzikas skolu, klavieru specialitāti. Pašlaik studē LU Politikas zinātnes 3.kursā. Šobrīd aktīvi nodarbojas ar mūzikas, teātra mākslas un izklaides lietām. Dzied grupā Latté.

Piezīmes un atsauces
--------------------



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * s
* d
* l
"Koru kari" dalībnieki |
| --- |
|  |
| Pirmā sezona | Atis Auzāns un Daugavpils oranžais koris • Olga Rajecka un Lielvārdes Violetais koris • Chilli un Liepājas sarkanais koris • Dzintars Čīča un Talsu zilais koris • Miervaldis Jenčs un Siguldas zaļais koris • Ieva Akurātere un Rīgas baltais koris • Arnis Mednis un Rīgas dzeltanais koris |
|  |
| Otrā sezona | Žoržs Siksna un Jelgavas tirkīza koris • Jolanta Gulbe un Rīgas sarkanais koris • Ieva Kerēvica un Madonas zaļais koris • Aigars Grāvers un Jēkabpils zilais koris • Ingus Ulmanis un Cēsu baltais koris  • Andris Ērglis un Liepājas violetais koris • Ilona Bagele un Preiļu rozā koris • Liene Šomase un Valmieras dzeltenais koris |
|  |
| Trešā sezona | Normunds Jakušonoks un Rīgas kreisā krasta koris • Normunds Zušs un Rēzeknes koris • Aija Andrejeva un Lielvārdes koris • Māra Upmane-Holšteina un Rīgas labā krasta koris • Guntis Veits un Liepājas koris  • Ieva Sutugova un Dobeles koris • Marts Kristiāns Kalniņš un Cēsu kramīnkrāsas karoga koris |

 |